open-index/open-wikipedia-markdown huggingface dataset:
KV50

**KV50** is 'n grafkelder in die Vallei van die Konings by Thebe, naby die moderne stad Luxor in Egipte. Uitgrawings is in 1906 deur Edward R. Ayrton gedoen. Saam met KV51 en KV52 vorm dit 'n groep bekend as die "Dieregrafte". Dit bevat die mummies van 'n hond en aap en hou moontlik verband met die nabygeleë grafkelder van Amenhotep II (KV35).

## Ligging
Die grafkelder lê naby KV49, in die syvallei wat na KV35 lei. KV50 was die eerste van 'n groep van drie grafkelders wat deur Edward R. Ayrton ontdek is in sy uitgrawings van dié deel van die vallei namens die Amerikaanse miljoenêr-sakeman Theodore M. Davis. Die ingang was onder 'n hoop afval begrawe.

Die grafkelder het bestaan uit 'n skag van 3,7 meter diep en 1,2 meter breed. Ayrton het opgemerk die graf is in antieke tye beroof, maar uit fragmente van hout lyk dit of daar eens 'n kis in was. Geen teken van die eienaar se naam is gevind nie. Die graf het net twee mummies teen die een muur bevat: van 'n hond en 'n aap.

## Onlangse uitgrawings
Uitgrawings het in 2009-'10 weer in die gebied plaasgevind deur 'n span onder Zahi Hawass en Ahmed el-Leithy in 'n poging om KV50, KV51, KV52 en KV53 weer op te spoor. In dié uitgrawings is erdewerk, werktuie en fragmente van erdewerk uit die 18de Dinastie ontdek. Dit bevat onder meer 'n skets van 'n sittende koningin, sekstonele met vroue en diere, en cartouches van Ramses II.

## Verwysings
## Skakels
* Theban Mapping Project:KV50
KV47

**KV47** in die Vallei van die Konings by Thebe, naby die moderne stad Luxor in Egipte, was die grafkelder van farao Siptah van die 19de Dinastie. Dit is op 18 Desember 1905 ontdek deur Edward R. Ayrton, wat uitgrawings gedoen het namens die Amerikaanse miljoenêr-sakeman Theodore M. Davis. Siptah se mummie is vroeër in 'n wegsteekplek in KV35 ontdek. Dit was die laaste grafkelder van die 19de en 20ste Dinastie wat in die vallei ontdek is. 

Ayrton het sy uitgrawings in 1907 gestaak weens kommer oor veiligheid, en Harry Burton het in 1912 verder gegrawe. Die uitgrawing van 'n sygang is gestaak toe werkers tot in sykamer Ja van die grafkelder van Tiaa (KV32) vorder. Die grafkelder was onvoltooi toe dit gebruik is.

## Ligging en ontdekking
KV47 is geleë in 'n baai aan die suidekant van die Vallei van die Konings, naby die grafte van Seti II (KV15), Bai (KV13) en Twosret (KV14). Anders as die ander grafkelders, wat in die kranse se voorkant gegrawe is, is dié een gegrawe in 'n uitloperrots wat van noord na suid loop en die baai van die hoofvallei afsny.

In November 1905 het Ayrton sy uitgrawings begin.

Die graf is weer in 2001/'02 en 2004/'05 ondersoek as deel van die Universiteit van Basel se MISR-projek. Nog fragmente is gekry, asook tekens van versiering in die sykamer.

thumb|140px|Begrafnisbeeldjies van Siptah.
## Versiering
Die pleistering en versiering van die gange is van 'n hoë gehalte. Net binne die ingang word Maät weerskante uitgebeeld op 'n mandjie wat deur plante van Bo-Egipte en Benede-Egipte ondersteun word. Aan die linkerkant daarvan ontvang die koning die lewe, mag en krag van Ra-Horus. Tonele uit die Treurmare van Re oorheers die eerste gang, met nog hoofstukke in die tweede gang; hoofstukke uit die Dodeboek kom ook in die eerste twee gange voor. 

Tonele uit die Amdoeat het eens die derde gang versier, maar dit het grootliks verlore gegaan. Op die plafon van die eerste gang is aasvoëls met uitgestrekte vlerke. Die tweede gang se plafon bevat geel sterre op 'n blou agtergrond en 'n sentrale strook wat uit die Treurmare van Re kom. Ook in die sykamer is tekens oor van versierings uit die Amoedat.

## Verwysings
## Skakels
* Theban Mapping Project: KV47
Beijing Capital Airlines

**Beijing Capital Airlines** (IATA **JD**; ICAO: **CBJ**; roepteken: **CAPITAL JET**) is 'n Chinese lugredery gebaseer by die Daxing Internasionale Lughawe in Beijing.

Beijing Capital Airlines is in 2010 as 'n aparte lugredery afgestig van Deer Jet Airlines, wat in 1995 as deel van Hainan Airlines gestig is. Die geskeduleerde vlugte van Deer Jet is oorgeneem, maar die sakestralervlugte is deur Deer Jet behou.

Aan die einde van 2019 het Capital sy hoofspilpunt en tuisbasis van Beijing Capital Internasionale Lughawe na die nuwe lughawe suid van die stad, Daxing Internasionale Lughawe, verskuif.

## Vloot 
In Mei 2017 het die vloot bestaan uit:
Convair 340-ongeluk in Pretoria

duimnael|260px|Convair 340 'ZS-BRV', destyds deur Rovos Air besit
Die **Convair 340-ongeluk in Pretoria** verwys na die ongeluk van 10 Julie 2018 van die Convair 340 wat deur die Nederlandse lugvaartmuseum Aviodrome besit word. Dit het gebeur tydens 'n toetsvlug in Pretoria, Suid-Afrika. Die vliegtuig het 'n enjinfaling opgedoen na dit opgestyg het, en in 'n fabriek in die noorde van Pretoria vasgevlieg toe die bemanning probeer het om na die Wonderboomlughawe terug te keer.

## Vliegtuig 
Die vliegtuig, 'n Convair 340- registrasie ZS-BRV, is oorspronklik in 1954 as 'n C-131D aan die Amerikaanse Lugmag (USAF) afgelewer. Dit is in 1987 deur die USAF uit hul vloot onttrek en is vir vyf jaar gestoor voordat dit vir burgerlugvaart hergebruik is.

Die vliegtuig is uiteindelik deur Rovos Air (die lugvaartafdeling van die Suid-Afrikaanse spoorweë Rovos Rail) verkry. Dié maatskappy het in 2001 begin met luukse safarireise in Suid-Afrika per vliegtuig. Die vliegtuig is in 2009 afgelê en het eers in Mei 2018 weer gevlieg, toe Rovos Air dit aan die Nederlandse lugvaartmuseum Aviodrome geskenk het. Die vliegtuig is gerestoureer en geverf in die kleure van Martin's Air Charter, wat Convairs in die lug in die 1950's gehad het (Martin's Air Charter het later sy naam na Martinair verander). Dit was deel van die plan om die vliegtuig na Nederland te vlieg; die vlug was geskeduleer vir 12 Julie 2018.

## Ongeluk 
Ter voorbereiding vir die vlug na Nederland is 'n toetsvlug onderneem. Kort ná opstyg het rook uit die linkerenjin gekom. Beelde in die vliegtuig wys die linkerenjin het begin vibreer en vlamme het uit die uitlaat gekom. Die vlieëniers het dadelik terug gekeer na die Wonderboom-lughawe, maar kon nie die lughawe haal nie. Die vliegtuig het ongeveer 2&nbsp;km vanaf die lughawe in 'n fabriek neergestort, so halfvyf die middag plaaslike tyd. Die vlugingenieur en een persoon op die grond is dood.

## Passasiers en bemanning 
Die vliegtuig het 16 passasiers aan boord gehad en 'n bemanning van 3: twee Qantas-vlieëniers en 'n vlugingenieur. Die twee vlieëniers was Australiërs; die kaptein was 'n vlieënier en instrukteur vir die lugredery. Die medevlieënier was 'n afgetrede Airbus A380-kaptein. Albei mans was lede van Australië se *Historical Aviation Restoration Society* (HARS) en het voorheen in 2016 'n Rovos Air Convair na HARS se tuisbasis by die Illawarra-streeklughawe, suid van Sydney, gevlieg. Albei het meer as 30 jaar se vliegervaring in verskeie soorte vliegtuie gehad.

## Verwysings
Conophytum hanae

***Conophytum hanae*** is 'n sukkulent wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap en die Wes-Kaap in Namakwaland voor. Die spesie is deel van die Sukkulente Karoo-bioom. Die plant het 'n voorkomsgebied van slegs 8 km² en word as seldsaam beskou. Daar is twee subpopulasies, 4 km vanaf mekaar.

## Bronne 
* REDLIST Sanbi
* Plants of the World Online
Skalzang Dorje

**Skalzang Dorje** (* 23 Oktober 1970) is 'n Indiese boogskutter. Hy het aan die Olimpiese Somerspele van 1996 deelgeneem.

## Verwysings
Pravin Jadhav

**Pravin Jadhav** (* 6 Julie 1996) is 'n Indiese boogskutter. Hy het aan die Olimpiese Somerspele van 2020 deelgeneem.

## Verwysings
Deepika Kumari

**Deepika Kumari** (* 13 Junie 1994) is 'n Indiese boogskutter. Sy het aan die Olimpiese Somerspeles van 2012, 2016 en 2020 deelgeneem.

## Verwysings
KV55

**KV55** is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 1907 deur Edward R. Ayrton ontdek terwyl hy uitgrawings gedoen het vir die Amerikaanse miljoenêr-sakeman Theodore M. Davis. 

## Eienaar
thumb|160px|Die ontsierde gesig in KV55 van naby.
Daar word al lank gegis die liggaam wat in die grafkamer gekry is, is dié van farao Achenaten, wat die hoofstad na Achetaten (hedendaagse Amarna) geskuif en die aanbidding van meer as een god verbied het, maar dit word ook betwis. Die resultaat van genetiese en ander wetenskaplike toetse wat in Februarie 2010 gepubliseer is, het bevestig dat die persoon wat daar begrawe is beide die seun van Amenhotep III en die vader van Toetankamen is. Verder het die ondersoek bepaal die ouderdom van die persoon met sy dood stem ooreen met dié van Achenaten; dus is dit amper vir seker sy liggaam. Geskrifte wat die ouderdom van die mummie en die identifikasie daarvan as dié van Achenaten betwis, het egter gou daarna begin verskyn.

Beide die grafkelder se geskiedenis en die identiteit van sy inwoner is problematies. Daar word aangeneem dit is die wegsteekplek en 'n plek vir die herbegrafnis van koninklike mummies uit die laat 18de Dinastie. Dit is vermoedelik daarheen geskuif nadat Amarna sy status as hoofstad verloor het en die koninklike nekropolis daar gesloop is. Die artefakte wat ontdek is, dui ook daarop dat meer as een persoon daar herbegrawe is: óf op een tyd óf oor 'n tydperk. Koningin Tije word dikwels in dié verband genoem.

Dit is ook duidelik dat iemand die graf later binnegegaan het, byna vir seker tydens die 20ste Dinastie. In dié tyd sou enige moontlike bykomende mummies verwyder en dalk na KV35 verskuif gewees het, terwyl die oorblywende mummie en artefakte geskend is.

## Ligging en voorkoms
thumb|300px|links|Uitleg van die grafkelderA – IngangB – GangJ – GrafkamerJa – (onvoltooide) sykamer
KV55 is 'n relatief klein, onversierde grafkelder met net een kamer. Dit is altesaam net 27,61 meter lank. Dit lê in die sentrale deel van die vallei, reg langs en onder KV6 (Ramses IX) en aan die ander kant van die valleibodem as KV7 (Ramses II) en KV62 (Toetankamen).

Dit lyk of die grafkelder onvoltooi is. In die suidemuur is 'n klein nis, die begintekens van die bou van 'n onvoltooide sykamer, asook tekens dat nog 'n kamer beplan is. As dit voltooi was, sou die uitleg soos dié van Toetankamen se grafkelder gewees het. Dié plan laat dit lyk of KV55, nes KV62, aanvanklik as 'n privaat begraafplek bedoel was en eers later as 'n koninklike begraafplek oorgeneem is. 

Daar word dikwels na KV55 as die "Amarna-wegsteekplek" verwys.

## Verwysings
## Skakels
Stefaans Coetzee

duimnael|Stefaans Coetzee in 2024.
**Stefaans Coetzee** (1977 - ) is ’n Afrikaanse skrywer en omroeper. Hy het ’n deel van sy kinderjare in 'n weeshuis op Winburg deurgebring en later betrokke geraak by die Israelvisie.

Toe hy 19 jaar oud was, was Coetzee betrokke by die bomontploffing by die Shoprite in Worcester op 24 Desember 1996, waar vier mense dood en talle beseer is. Hy is skuldig bevind en het 18 jaar in die tronk deurgebring. Gedurende sy jare in die gevangenis het Coetzee ’n politieke metamorfose ondergaan. In Julie 2015 is hy op parool vrygelaat. 

Coetzee het hierna begin skryf. Hy tree ook op as organiseerder van die Sanctuary-boekfees in Klerksdorp. Sy eerste boek, *Wit Wolf: Die Worcester-bomplanter se storie van bevryding,* wat hy saam met Alita Steenkamp geskryf het, het in 2019 verskyn. Sy tweede boek, ''Suiker Britz: Dossier van 'n speurbaas*, het hy saam met Anemari Jansen geskryf.  Dit is opgevolg met ŉ groeproman, *Op pad na Grysberg*, waaraan 22 skrywers saam geskryf het, en *Sewe keer sondig*, ŉ bundel kortverhale waar skrywers uitgedaag is om twee-twee saam aan ŉ kortverhaal skryf.   

Sy tweede memoir, *Onbeskryflike genade*, het in 2023 verskyn. Dit was op die Andrew Murray-Desmond Tutu-prysfonds se kortlys.  Sy bundel kortverhale, *sel ses'', het in 2024 verskyn. 

Coetzee is 'n vryskutresensent vir Netwerk24 en LitNet. Hy skryf ook artikels en profiel-onderhoude vir Taalgenoot, Lééf en LitNet. Van sy kortverhale verskyn gereeld in Huisgenoot en Rooi Rose; en is al opgeneem in die Woordfeesbundel en Ons Klyntji.  

Coetzee beskou homself as 'n kampvegter vir Afrikaans. In 2024 word hy aangewys as Netwerk24 se Smaakmaker – Boeke met NB Uitgewers.     

Hy is getroud met Deirdré en hulle het drie seuns. Hy is ook ‘n omroeper by Life FM in Klerksdorp.

## Verwysings
Versfeld

**Versfeld** is 'n van. Bekende mense met die van sluit in:

* Berry Versfeld (gebore 1943), Suid-Afrikaanse krieketspeler
* Cornelis (Kees) Versfeld (gebore 1948), Kanadese olie sand energie bestuur en natuurlike gas bestuurder
* Hasie Versfeld (1866-1944), Suid-Afrikaanse rugby-unie speler
* Mark Versfeld (gebore 1976), Kanadese swemmer
* Marthinus Versfeld (1909-1995), Suid-Afrikaanse filosoof
* Oupa Versfeld (1860-1931), Suid-Afrikaanse rugby-unie speler
* John Versfeld (1838 - 1896), Suid-Afrikaanse boer wat Versfeldpas gebou het
* Robert Loftus Owen Versfeld (1862 - 1932), Suid-Afrikaanse rugbyspeler

## Sien ook 
* Loftus Versfeld-stadion, stadion in Pretoria, Suid-Afrika

## Verwysings
KV57

**KV57** in die Vallei van die Konings by Thebe, naby die moderne stad Luxor in Egipte, was die grafkelder van Horemheb, die laaste farao van die 18de Dinastie.

Die grafkelder is in Februarie 1908 deur Edward Ayrton ontdek toe hy uitgrawings vir die Amerikaanse miljoenêr-sakeman Theodore M. Davis gedoen het. Weens sy ligging in die valleibodem was dit vol puin wat vloedwater daarin afgespoel het. Die grafkelder lyk anders as voriges uit die 18de Dinastie: Dit het 'n reguit as met 'n knik en bevat geverfde reliëfs eerder as muurskilderings; die Boek van Poorte verskyn ook vir die eerste keer. Die koning se rooi sementsarkofaag is gevind met die deksel afgebreek, maar andersins ongeskonde. Daar is oorblyfsels van verskeie mummies, maar nie een is onweerlegbaar van Horemheb nie.

thumb|links|190px|Die plan van KV57.
## Uitleg
Die grafkelder bestaan uit 'n trap na onder, 'n skuins gang wat na 'n ander trap lei en nog 'n gang wat in 'n putskag eindig. Daarna is die eerste saal met pilare. 

Links in die saal is 'n trap na nog 'n aflopende gang. Toegang tot die voorkamer word met nog 'n trap verkry. Daarop volg die grafkamer met pilare, omring deur pakkamers.

Die uitleg is 'n oorgang van die een met 'n gebuigde as van die vroeë 18de Dinastie en die reguit asse van die 19de Dinastie; dit het 'n knik in (Engels: *jogged*). Die saal met pilare is vierkantiger as vroeër, nes in latere grafkelders. Dit is in dieselfde styl as dié van Achenaten, Toetankamen en Ai.

Baie van dit wat oor was, is gebreek toe die grafkelder in antieke tye beroof is. Die kiste se oorblyfsels was klein stukkies sederhout met inskripsies op. Die befranisfleskissie van albaster, wat uit 'n enkele blok gemaak is, was stukkend geslaan.

Die reliëfs in die put- en voorkamer sit die tradisie voort wat in Toetmoses IV se grafkelder aangetref is; dit beeld Horemheb uit wat offerandes aan die gode bring wat met die hiernamaals verbind word; Noet is hier egter deur Isis vervang. Teen die mure van die grafkamer is vir die eerste keer tonele uit die Boek van Poorte in plaas van die Amdoeat.

## Galery

Tal der Koenige-68-Grab 57-Haremhab-Frau-1982-gje.jpg
Tal der Koenige-72-Grab 57-Haremhab-6 Figuren-1982-gje.jpg
Tal der Koenige-66-Grab 57-Haremhab-2 Figuren-Koenig-1982-gje.jpg
Tal der Koenige-52-Grab 57-Haremhab-2 Figuren-1982-gje.jpg
Tal der Koenige-56-Grab 57-Haremhab-Ecke-1982-gje.jpg
La Tombe de Horemheb cropped.jpg
Tal der Koenige-74-Grab 57-Haremhab-2 Figuren-1982-gje.jpg

## Verwysings
## Skakels
* Theban Mapping Project: KV57
Cosa

duimnael|Die heuwel van Cosa 
**Cosa**, vandag **Ansedonia**, was 'n Romeinse nedersetting op die kus van Etrurië, ongeveer 140 km noord van Rome.

Die kolonie is in 273 v.C. gestig in 'n streek wat ná die nederlaag van 280 v.C. deur die Etruskers van Vulci beheers is, maar daar is min vondse van die Etruskers. Wat gevind word, is uit die 7de en 6de eeu v.C. en dit is dalk voor die Etruskers.

Die vroegste kolonisasie het gely onder die Galliese invalle en die Puniese Oorlog. In 199 v.C. is versoek om opnuut koloniste te stuur.

Cosa het veral in die 2de en die begin van die 1ste eeu v.C. gebloei. In die jare 75-50 v.C. het die bevolking egter afgeneem en in die tyd van die vroeë keiserryk was Cosa 'n klein dorp. Dit het die krisis van die derde eeu ná C. nie oorleef nie. In die Middeleeue is nog kastele in die streek gebou.

## Opgrawings 
Die streek is in die jare 1974-1975 aan opgrawings onderwerp met toestemming van die ''Antichita dell'Etruria'' deur professor Jelle de Boer van Wesleyan, John Doherenwend van Williams College en Robert Thomas van de FAO.

## Verwysings
Aziz Pahad

**Aziz Goolam Hoosein Pahad** (25 Desember 1940 – 27 September 2023) was 'n Suid-Afrikaanse politikus en anti-apartheidsaktivis wat van 1994 tot 2008 Adjunkminister van Buitelandse Sake was. Hy was 'n lid van die Nasionale Uitvoerende Komitee van die ANC van 1985 tot 2007.

## Verwysings
Yster(II)chloried

**Yster(II)chloried**  is 'n verbinding van chloor met yster in sy oksidasietoestand van 2+. Dit is higroskopies.

## Strukture 
Yster(II)chloried kristalliseer in die romboëdriese -tipe struktuur.

## Chemiese eienskappe
Yster(II)chloried kan verkry word deur reduksie van watervrye yster(III)chloried in 'n stroom droë waterstof by temperature 300-350 °C:

:2FeCl_3(s) + H_2(g) \xrightarrow{300-300\ ^{o}C} 2FeCl_2(s) + 2HCl(g)

Die stof kan deur sublimasie gesuiwer word in 'n stroom van droë HCl teen 700 °C, waar dit 'n dampdruk van 12 Torr het.

## Verwysings
Reena Kumari

**Reena Kumari** (* 15 Januarie 1984) is 'n Indiese boogskutter. Sy het aan die Olimpiese Somerspele van 2004 deelgeneem.

## Verwysings
Bombayla Devi Laishram

**Bombayla Devi Laishram** (* 22 Februarie 1985) is 'n Indiese boogskutter. Sy het aan die Olimpiese Somerspeles van 2008, 2012 en 2016 deelgeneem.

## Verwysings
Limbe

duimnael|regs|Limbe.
**Limbe** (bekend as Victoria van 1858 tot 1982) is 'n kusstad in die Suidwes-streek van Kameroen. Met die sensus van 2005 was die bevolking 84 223.

Limbe is op 'n baai teen die agtergrond van 'n groot bergreeks geleë. Swart sandstrande maak Limbe een van twee kusdorpe wat gewild is onder Westerse toeriste. Besienswaardighede sluit die Limbe Dieretuin en Limbe Botaniese tuine in, ook die Bimbia-slawehandelsroete.

## Etimologie 
Die stadsnaam Limbe word oor die algemeen gehou om afkomstig te wees van 'n verkeerde uitspraak van die naam van 'n Duitse ingenieur genaamd Limburgh. Mondelinge vertellings meen dat hierdie ingenieur verantwoordelik is vir die bou van 'n brug oor een van die riviere in die stad. Oor 'n periode het hierdie rivier met hierdie ingenieur geassosieer. In 1982 het 'n presidensiële besluit wat deur president Ahmadou Babatoura Ahidjo onderteken is, die stadsnaam van Victoria na Limbe verander.

## Geskiedenis 
Aanvanklik was Victoria en sy omgewing nie deel van die nuwe Duitse kolonie Kamerun nie en het dit onder Britse administrasie gebly.

Op 7 Mei 1886 het Groot-Brittanje en Duitsland ingestem om Victoria en sy omgewing te verruil vir Duitse regte by die Forcadosrivier in Nigerië en St. Lucia in KwaZulu-Natal, Suid-Afrika. Op 28 Maart 1887 is Victoria en sy omgewing aan die Duitse administrasie oorhandig. Terselfdertyd het die Switserse Presbiteriaanse sendelinge die land in 1887 by die Baptist Missionary Society gekoop.

Victoria het in 1915 weer Brits geword. In 1982 word Victoria herdoop tot "Limbe" deur Ahmadou Ahidjo.

Limbe is onlangs deur die Kameroense regering erken vir sy rol wat gespeel is in die handel in slawe. Die huidige terrein (Bimbia) word vir toeriste herstel, wat wil verstaan hoe slawe van ver afstande na die kusstad beweeg het.

## Taal 
Die amptelike taal van die Suidwes-provinsie is Engels, hoewel ook Frans gepraat word weens die geografiese nabyheid van die stad aan Douala, waar die amptelike taal Frans is. Die meeste van die bevolking praat Engels en Kameroense Pidgin Engels. Die moedertaal van die streek is Bakweri en 'n kleiner groep uit Wovia en Bimbia praat Bimbia of Isubu.

## Sommige blomme by Limbe Botaniese Tuine 
### Spesies gekweek vir bewaring 
* Bixa Orellana 
* Omphalocarpum procerum 
* Tapeinochilos ananassa 
* Etlingera elatior 
* Hibiscus rosa-sinensis 
* Mandevilla sanderi

## Kunsfees 
Limbe se stadsraad organiseer 'n jaarlikse Festival of Arts and Culture. Hierdie geleentheid staan algemeen bekend as *Limbe FESTAC* en vind jaarliks sedert 2014 plaas. Aktiwiteite tydens hierdie geleentheid sluit in: karavaan vir die geleentheid, modeparade, verkiesing van juffrou *FESTAC*, uitstalling, kano-wedren, tradisionele danse, vertoon van tradisionele geregte, ens. Dit lok besoekers uit alle uithoeke van die land en selfs uit die buiteland. Kultuur uit Kameroen sowel as buurlande in Afrika word vertoon.

## Verwysings
Changte Lalremsaga

**Changte Lalremsaga** (* 28 Desember 1973) is 'n Indiese boogskutter. Hy het aan die Olimpiese Somerspele van 1992 en Olimpiese Somerspele van 1996 deelgeneem.

## Verwysings
Bolt Thrower

***Bolt Thrower*** is 'n Engelse musiekgroep, gestig in Coventry in 1986. 

## Diskografie 
### Ateljeealbums 
**In Battle There Is No Law* (1988)
**Realm of Chaos* (1989)
**War Master* (1991)
**Cenotaph* EP (1991)
**The IVth Crusade* (1992)
**Spearhead EP* (1992)
**...For Victory* (1994)
**Mercenary* (1998)
**Honour-Valour-Pride*  (2001)
**Those Once Loyal* (2005)

## Sien ook 
* Lys van heavy metal-kunstenaars

## Eksterne skakels 
*
KV65

**KV65** is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 2018 deur 'n span onder leiding van die Egiptoloog Zahi Hawass ontdek, en is in 2019 aangekondig. 

Die grafkelder bestaan uit 'n aflopende, reghoekige put van dieselfde grootte as die ingange van grafkelders uit die 18de Dinastie. Dit het 'n verskeidenheid voorwerpe bevat soos bougereedskap, stukke tou, dierebene, leer, erdewerk en kosoorblyfsels. Dit kon 'n stoorplek gewees het vir die oorblyfsels van 'n begrafnisfees en balsemingsmateriaal, nes die een van Toetankamen (KV54).

## Vorige gebruik van die naam KV65
Die ontdekking van 'n grafkelder met die naam KV65 is al in Augustus 2008 aangekondig. Daar is gesê die ingang lyk soos een uit die 18de Dinastie, maar niks is gesê oor die uitleg, versiering of die eienaar nie.

## Verwysings
## Skakels
KV64

**KV64** in die Vallei van die Konings by Thebe, naby die moderne stad Luxor in Egipte, was die grafkelder van 'n onbekende mens wat tydens die 22ste Dinastie deur priesteres  Nehmes Bastet herbruik is. Sy was die voorsanger van die Tempel van Karnak. Die grafkelder is geleë op pad na KV34 (die grafkelder van Toetmoses III) in die hoofvallei. KV64 is in 2011 ondek en in 2012 uitgegrawe deur Susanne Bickel en Elina Paulin-Grothe van die Universiteit van Basel.
thumb|200px|links|Nehemes-Bastet op haar stele.

## Ontdekking en uitleg
Op 25 Januarie 2011, gedurende werk deur die Universiteit van Basel aan KV40, is die kante van 'n skag in die rots noord daarvan ontbloot. Eers is gedink dis 'n onvoltooide skag en dit het die voorlopige naam "KV40b" gekry. Vroeg in Januarie 2012 is uitgrawings hervat en dit het gou duidelik geword die vonds is 'n grafkelder. Dit is op 15 Januarie 2012 amptelik aangekondig en het die naam KV64 gekry. 

'n Stuk hout met die naam van "prinses Satiah" is ook gevind. Dit is nie bekend of sy die oorspronklike eienaar van die grafkelder was nie. 

## Verwysings
## Skakels
*
KV61

**KV61** is 'n ongebruikte grafkelder in die Vallei van die Konings by Thebe, naby die moderne stad Luxor in Egipte. Dit is in Januarie 1910 deur Harold Jones ontdek en uitgrawings is gedoen namens die Amerikaanse miljoenêr-sakeman Theodore M. Davis. Dit bestaan uit 'n kamer aan die onderkant van 'n skag. Dit was blykbaar onversier en ongebruik. Daarom is die persoon vir wie dit bedoel was nie bekend nie.

## Verwysings
## Skakels
* Theban Mapping Project: KV61
KV59

**KV59** is 'n ongebruikte grafkelder in die Vallei van die Konings by Thebe, naby die moderne stad Luxor in Egipte. Dit lê tussen KV37 en KV26, en oorkant KV31. 

Dit is nie bekend wanneer en deur wie dit ontdek is nie. Uitgrawings is in 2010-'11 deur die Universiteit van Basel gedoen. 

## Ligging en uitgrawings
KV59 is noord van KV37 en KV26 en oorkant KV31 geleë in die syvallei wat na die grafkelder van Toetmoses III (KV34) lei.  Dit is nie bekend wanneer en deur wie dit ontdek is nie. Dit is dalk die eerste keer deur Howard Carter verken. Die ligging is deur die Theban Mapping Project aangeteken, maar die terrein is verloor. Die ingang is herontdek twee meter onder die moderne grondvlak.

Uitgrawings is in 2010 en 2011 deur die Universiteit van Basel gedoen. Die skag, wat met puin bedek was, is skoongemaak. Dit het uitgeloop in 'n kamer met sediment wat verskeie kere deur vloede ingespoel is. Die grafkelder het 'n paar stukke erdeware bevat. Daar is geen tekens dat dit ooit vir 'n begrafnis gebruik is nie.

## Verwysings
### Bronne
* 
* 
* 

## Skakels
* Theban Mapping Project: KV59
Nikkeltetrakarboniel

**Nikkeltetrakarboniel** of **nikkelkarboniel** is 'n organometaalverbinding tussen nikkel en koolstofmonoksied met chemiese formule . 

Die stof is uiters vlugtig, toksies, kankerverwekkend, ontvlambaar en plofbaar.  Dit word soms die *vloeibare dood* genoem. 

## Kristalstruktuur 
Teen lae temperature kristalliseer nikkeltetrakarboniel in die kubiese tin(IV)jodied-struktuur (D1 in die strukturbericht-klassifikasie.

## Eienskappe 
Nikkelkarboniel is 'n molekulêre verbinding en sy molekules het 'n tetraëdriese vorm. Nikkel het 'n oksidasietoestand nul in hierdie verbinding. Dit word reeds teen 40° C uit nikkelmetaal en CO gevorm

:Ni(s) + 4CO(g) \rightarrow Ni(CO)_4

En dit ontbind teen hoër temperature. Dit kan gebruik word om nikkel met 'n hoë suiwerheid te vervaardig en word gebruik in die raffinering van nikkelerts, die vorming van nikkelfilms en -bedekkings. Dit word ook as 'n katalisator in verskeie chemiese reaksies en in glasplatering gebruik.

Nikkelkarbonieldamp se digtheid is amper vier maal so groot as die lug s'n. Dit los maklik op in die meeste organiese oplosmiddels, maar dit is amper onoplosbaar in water. Dit reageer stadig met sout- en swawelsuur en vinnig met salpetersuur of die halogene en vorm die ooreenkomstige nikkelsoute. Broomwater word gebruik om reste van die stof in chemiese opstellings te vernietig. 

## Vervaardiging
Daar is twee industriële prosesse vir die grootskaale vervaardiging van hierdie verbinding: 
*‘n Proses by atmosferiese druk wat koolstofmonoksied oor nilkkelsulfied en varsgereduseerde nikkelmetaal lei. (VK)
*’n Proses met CO onder  hoë druk lei tot die vorming van albei nikkel- en ysterkarboniel. Die twee word deur destillasie geskei.

## Verwysings
Laxmirani Majhi

**Laxmirani Majhi** (* 26 Januarie 1989) is 'n Indiese boogskutter. Sy het aan die Olimpiese Somerspele van 2016 deelgeneem.

## Verwysings
Shyam Lal Meena

**Shyam Lal Meena** (* 4 Maart 1965) is 'n Indiese boogskutter. Hy het aan die Olimpiese Somerspele van 1988 deelgeneem.

## Verwysings
Satyadev Prasad

**Satyadev Prasad** (* 19 September 1979) is 'n Indiese boogskutter. Hy het aan die Olimpiese Somerspele van 2004 deelgeneem.

## Verwysings
Conophytum loescheanum

***Conophytum loescheanum*** is 'n sukkulent wat deel is van die *Aizoaceae* familie. Die spesie is inheems aan die suide van Namibië en die Noord-Kaap in Suid-Afrika. Die plant is deel van die Sukkulente Karoo-bioom.

## Bronne 
* REDLIST Sanbi
* Plants of the World Online
Ysterpentakarboniel

**Ysterpentakarboniel** is 'n organometaalverbinding van yster is sy oksidasietoestand nul en koolstofmonoksied met die chemiese formule 

## Kristalstrukture 
Die molekule het in die gasfase n trigonaalbipiramidale vorm met simmetrie D. Die verbinding kristalliseer in 'n monokliniese struktuur (ruimtegroep C2/c) waarin die molekule slegs 'n tweetallige as (C2) besit. Onder 105K verwring die struktuur tot 'n trikliniese fase (P) waarin die molekule ook sy tweetallige as verloor.

## Gebruike 
Ysterpentakarboniel het verskeie gebruike:

* Dit word as katalisator gebruik vir 'n wye verskeidenheid reaksies vir Fischer-Tropsch hidroformilering, olefien-isomerisasie en by watergasverskuiwingsreaksies.
* Dit word aangewend om swael uit steenkool en petroleumprodukte te verwyder.
* Dit is 'n belangrike beginmateriaal vir die vervaardiging van chemies suiwer yster, ysteroksiede, ysterkatalisators en dun ysterfilms.
* Dit is 'n nuttige reagens wat reageer met alkali, amiene, koolstoftetrachloried, halogene, waterstof, merkaptane, kwik- en ander soute.

## Verwysings
Conophytum longum

***Conophytum longum*** is 'n sukkulent wat deel is van die *Aizoaceae* familie. Die spesie is endemies aan Suid-Afrika en kom in die Noord-Kaap voor. Dit is deel van die Nama-Karoo en Sukkulente Karoo-biome.

## Bronne 
* REDLIST Sanbi
* Plants of the World Online
Phaseolus vulgaris

***Phaseolus vulgaris***, of **snyboontjies**,

## Galery 

Common Bean, blossoms.jpg|Bloeisels van die snyboontjie

Haricots - Plantes potagères Vilmorin-Andrieux et Cie.jpg|Snyboontjie kultivars geïllustreer in *Les plantes potagères* (1891 Vilmorin-Andrieux et Cie katalogus)

Phaseolus vulgaris seed.jpg| Diversiteit in droë snyboontjies

## Verwysings 
## Eksterne skakels 
*
KV60

**KV60** is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 1903 deur Howard Carter ontdek en uitgrawings is weer in 1989 deur Donald P. Ryan gedoen. Dit is een van die grafkelders in die nekropolis van Thebe met die tergendste geheim: die identiteit van een van die twee vroulike mummies wat daar gevind is. Sommige Egiptoloë, soos Elizabeth Thomas, indentifiseer haar as faraoh Hatsjepsoet uit die 18de Dinastie.

## Ontdekking en ondersoeke
Die grafkelder is in 1903 deur Howard Carter ontdek tydens uitgrawings deur die Egiptiese Antiekdiens namens die Amerikaanse miljoenêr-sakeman Theodore M. Davis. Daar is bevind die grafkelder is in antieke tye geplunder, maar het steeds twee vroulike mummies en 'n paar gemummifiseerde ganse bevat. Carter het die ganse vewyder en die grafkelder weer toegemaak.

In 1906 het Edward R. Ayrton dit weer oopgemaak terwyl hy KV19 skoongemaak het; hy het een mummie (KV60B) saam met die basis van die kis na die Egiptiese museum verskuif. Omdat nie Carter of Ayrton planne van die ligging opgestel het nie, het die ligging verlore gegaan.

### Heruitgrawings
In 1989 is die grafkelder herontdek en behoorlik uitgegrawe deur 'n span onder leiding van Donald P. Ryan. Die grafkamer was vol puin van 'n begrafnis en in die middel het die enkele mummie van 'n vrou (KV60A) gelê. Die grafkelder is met 'n nuwe metaaldeur gesluit.

In 2005 is die kosmummies ondersoek. Dit het onder meer bestaan uit 'n femur, humerus en die ribbes van 'n bees; 'n stuk lewer; drie voëls en ander vleis.

### Mummie KV60A
[thumb|220px|links|Dalk die mummie van [Hatsjepsoet.]]

Die mummie het redelik goed bewaar gebly. Die vrou was 1,59&nbsp;meter lank en 50-60 jaar oud toe sy dood is. Sy was vetsugtig en haar gesondheid was swak; baie van haar tande is weg of verrot. Haar slegte mondgesondheid en obesiteit kan daarop dui dat sy diabetes gehad het. Haar brein en hart is nie verwyder nie. 

Sy het dalk kanker gehad: 'n Gewas het deel van haar linkerheup verwoes en het versprei. Sy is vermoedelik aan kanker dood. Dit word egter betwis.

### Mummie KV60B
Dié goed bewaarde mummie is sowat 1,5&nbsp;meter lank. Sy het lang, rooi hare gehad. Rowers op soek na waardevolle voorwerpe het haar lappe afgehaal en dit aan die voetenent van die kis opgefrommel. 

Die inskripsie op die kis waarin sy gelê het was: *wr šdt nfrw nswt In* ("die groot koninklike verpleegster In"). Daar word vermoed sy was Sitre In, die verpleegster van Hatsjepsoet.

## Verwysings
## Skakels
* Theban Mapping Project: KV60
KV58

**KV58**, ook bekend as die "Strydwa-grafkelder", is 'n grafkelder in die Vallei van die Konings by Thebe, naby die moderne stad Luxor in Egipte. Dit is in Januarie 1909 deur Harold Jones ontdek en uitgrawings is gedoen namens die Amerikaanse miljoenêr-sakeman Theodore M. Davis. Die omstandighede van die ontdekking en besonderhede oor die uitgrawings is net kortliks genoem in Davis se weergawe, wat beweer het Edward Ayrton het dit in 1907 ontdek.

## Ontdekking en inhoud
Die grafkelder is op 10 Januarie 1909 ontdek tussen die grafkelders KV57 (Horemheb) en KV56. Dit bestaan uit 'n skag wat na 'n enkele kamer lei. Daarin is bladgoud, meubelknoppe en 'n begrafnisbeeldjie gevind. Die inhoud kom waarskynlik uit WV23 (die grafkelder van farao Ai). Davis het gedink dit is die grafkelder van die destyds onbekende farao Toetankamen.

Die handvatsel, knoppe en goudfoelie bevat die name Toetankamen, Anchesenamen en beide die troon- en niekoninklike name van Ai. Op die bladgoud is 'n ontwerp van Toetankamen of Ai wat vyande verslaan. Daar is ook blom- en ander ontwerpe. Dit is waarskynlik die oorblyfsels van voorwerpe wat vir minstens een strydwa gemaak is.

## Verwysings
### Bibliografie
* 
* 
* 
* 

## Skakels
* Theban Mapping Project: KV58
Naamsmousery

**Naamsmousery**, of om **met iemand se naam te smous**, is die opportunistiese ophaal, aanwending of misbruik van 'n kennis, kundige, bekende, kliënt, sakemagnaat, klant, vriend of familielid se goeie of gevreesde naam in gesprekke, geskrewe tekste of argumente om die **naamsmous** se eie aansien of agenda te bevorder, of om sy eie belangrikheid of geleerdheid te impliseer, of om sosiale opgang te maak, of om te bluf, of om ander mee te manipuleer. Daar word dus te koop geloop met 'n ander persoon se naam, of daar word in die son van glanspersoonlikhede gebaai. 

"Aan jou vriende word jy geken", of "dit gaan oor wie jy ken" word tot die uiterste toe benut om aan ander te toon in watter kringe jy beweeg, watter mag jy het, maar ook om te toon hoe nuttig of invloedryk jy kan wees om die kortpaaie, agterdeure en poorte na geleenthede oop te maak of te sluit, burokratiese rompslomp te omseil, of die prosedures bietjie te versnel of te vertraag. 'n Goeie woordjie kan dus ook tot die aangesprokene se voordeel strek.

In die logika of redeneerkuns is die aanwending van naamsmousery egter 'n drogredenasie gegrond op emosie, naamlik, "die beroep op gesag", of *argumentum ad vericundiam*. Dit is: bloot omdat X sê dit is waar, maak dit sonder meer waar. Daar word dus nie grondig na die konkrete bewyse gekyk nie.

### Woordherkoms 
*Naamsmous* word volgens die Woordeboek van die Afrikaanse Taal vermeld in die *Sarie* gedateer 11 Oktober 1967. Hennie Aucamp gebruik sowel in *Standpunte* (Oktober 1969) as *De Kat* (Junie 1988) die woord *naamsmousery*.

In *Tydskrif vir Letterkunde* (Mei 1988) skryf Aucamp onder meer:

In hierdie geval verwys Aucamp na die naam van volksvreemde skrywers waarmee die persoon bekend is, maar waarvan die Afrikaanssprekende landgenoot van salig onbewus is. Deur eenvoudig die rits Spaanse of Franse skrywersname af te rammel, pronk jy as't ware met jou eie wêreldwysheid en dus, jou eie belangrikheid. Iets wat Uys Krige nie gedoen het nie.

Jaco Fouché verwoord in sy roman *Ed van Inligtingstelsels* (2009) die probleem so:

### Voorbeelde 
* Die meeste piramideskemas begin gewoonlik nie by die gewone voetvolk nie. Die opportunis sal juis gesiene beleggers nader en daardeur hul goeie name gebruik om ander beleggers mee te lok. Die standpunt is eenvoudig: "as 'n gesiene en skatryk belegger soos X dit waardig genoeg vind om in my skema te wil belê, dan is jy stomonnosel om nie dieselfde te doen nie."  
* 'n Kind wat deur bullebakke getreiter word, kan net so taks noem dat sy pa 'n polisieman is, om vrees in te boesem.
* Restaurante en hotelle se reputasie (en tariewe) word dikwels gemeet aan glanspersoonlikhede wat daar geëet of tuisgegaan het.

## Verwysings
KV54

**KV54** is 'n grafkelder in die Vallei van die Konings by Thebe, naby die moderne stad Luxor in Egipte. Uitgrawings is deur Edward R. Ayrton gedoen. 

## Geskiedenis
Dit was nie soseer 'n grafkelder nie as 'n skag naby die grafkelder van Seti I. Dit het sowat 12 groot, verseëlde houers bevat. In die houers was toerusting en voorwerpe wat baie versigtig verpak is. Daar was erdeware, borde, dierebene en linne met tekste oor die laaste jare van die destyds redelik onbekende farao Toetankamen.

In 1909 het Davis dit wat hy mag verwyder het (die inhoud van ses houers), aan die Metropolitan-kunsmuseum in New York geskenk. Dit word nou daar uitgestal. Davis het vir die pers gesê hy het die graf van Toetankamen gevind, en het sy bevindings in 1912 gepubliseer in 'n boek met die naam *Tombs of Harmhabi and Touatankhamanou* (met die destydse Franse spellings van farao's Horemheb en Toetankamen se name).

Een van die kritieke vondste in KV54 was 'n stuk lap met die Hiëratiese teks: "Die goeie god, heer van die Twee Lande, Nebcheperoere [die praenomen van Toetankamen], geliefde van Min. Linne van jaar 6." Howard Carter, die argeoloog wat eindelik die regte grafkelder van Toetankamen sou ontdek, het besef KV54 was nie die regte grafkelder nie, maar dat dit dui op 'n grafkelder wat nog ontdek moes word. Hy het in 1915 gekorrespondeer met die direkteur van die museum, Herbert Winlock, oor die onderwerp.

In 1923 het Winlock nog baie soortgelyke vondste uit ander grafkelders gevind. Hy het KV54 geïdentifiseer as nie die werklike grafkelder van Toetankamen nie, maar 'n balsemingswegsteekplek met oorblyfsels van die mummifisering van die farao. Uit kos wat ook daar ontdek is, het hy afgelei dit het oorgebly van die begrafnis en dat daar agt amptelike roubeklaers op die begrafnis was.

Toe Toetankamen se graf eindelik in 1922 ontdek is, is soortgelyke voorwerpe in die eerste gang gevind. Daar word vermoed die balsemingsoorblyfsels is ná die eerste rooftog op die grafkelder na KV54 geskuif, en dat die gang met puin gevul is om moontlike toekomstige rowers weg te hou.

## Voorwerpe

KV54-FloralCollar_MetropolitanMuseum.png
KV54-Linen02-WithHieraticWriting_MetropolitanMuseum.png
KV54-LongNeckedBottleFromEmbalmingCache_MetropolitanMuseum.png
KV54-Pottery-Dishes-OtherItems_MetropolitanMuseum.png

## Verwysings
### Bronne
* Davis, Theodore M. *The Tombs of Harmhabi and Touatânkhamanou*. Londen: Duckworth Publishing, 2001. 
* Reeves, N & Wilkinson, R.H. *The Complete Valley of the Kings*, 1996, Thames and Hudson, Londen
* Siliotti, A. *Guide to the Valley of the Kings and to the Theban Necropolises and Temples*, 1996, A.A. Gaddis, Kaïro
* Winlock, H.E. *Materials Used in the Embalming of King Tut-ankh-Amun*, 1941, New York.

## Skakels
* Theban Mapping Project: KV54
KV53

**KV53** is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 1906 ontdek deur Edward R. Ayrton, wat uitgrawings namens die Amerikaanse miljoenêr-sakeman Theodore M. Davis gedoen het. Dit bestaan uit 'n enkele kamer aan die onderpunt van 'n skag.

## Ontdekking in 1906 en inhoud
KV53 is in 1906 deur Edward Ayrton ontdek tydens uitgrawings namens Theodore Davis. Ná 'n deeglike ondersoek van die suidelike deel van die syvallei wat na die grafkelder van Amenhotep II (KV35) lei, het uitgrawings geskuif na die ander kant van die pad, noord van KV29. KV53 is ontdek onder latere werkershutte.

Ayrton het opgemerk dat die grafkelder in antieke tye geplunder is, en dat die enigste merkwaardige vonds 'n potskerf was wat opgedra is aan Meretseger en wat "Hora, hoofskriba van die plek van waarheid", noem.

## Verwysings
## Skakels
* Theban Mapping Project: KV53
KV63

**KV63** is 'n grafkelder in die Vallei van die Konings by Thebe, naby die moderne stad Luxor in Egipte. Aanvanklik is geglo dit is 'n koninklike graf, maar nou word geglo dit was 'n stoorkamer vir die mummifiseringsproses. Dit is in 2005 ontdek deur 'n span argeoloë onder dr. Otto Schaden.

## Inhoud
Die grafkelder het sewe houtkiste en baie groot flesse bevat. Al die kiste is nou al oopgemaak; hulle bevat net lappe vir mummifisering. Die flesse bevat soute, linne en gebreekte erdewerk.

Van die kleiseëls bevat inskripsies, soos die gedeeltelike woord *pa-aten*, deel van die geboortenaam van Toetankamen se vrou, Anchesenamen. Dié inskripsie, die argitektoniese styl van die kamer en die vorm van die kiste en flesse wys alles na die 18de Dinastie, rofweg die tyd van Toetankamen wie se graf daarnaby is.

Schaden se span het KV63 weer in 2010 saam met 'n TV-span besoek. Nog 16 flesse is verken en 'n houtbed met leeukoppe en stukke van wynhouers is ontdek. Die span het tot die gevolgtrekking gekom dat die kamer waarskynlik deur balsemers van Toetankamen se familie gebruik is, omstreeks 1337-'34&nbsp;v.C.

## Verwysings
## Skakels
* Theban Mapping Project: KV63
KV56

**KV56**, ook bekend as die **Goue Grafkelder**, is 'n grafkelder in die Vallei van die Konings by Thebe, naby die moderne stad Luxor in Egipte. Dit is in Januarie 1908 deur Edward R. Ayrton ontdek en het vermoedelik die ongeskonde liggaam van 'n koninklike kind uit die laat 19de Dinastie bevat. Die kis het gedisintegreer en net 'n dun laag bladgoud en pleisterkalk het oorgebly.

Wat veral indrukwekkend in die grafkelder was, is silwer- en goue juweliersware soos ringe, silwerarmbande met die name van Seti II en Twosret, en 'n paar klein silwerhandskoene. Dit is onbekend wie die oorspronklike eienaar van die grafkelder was, maar sommige vermoed dit was 'n koningin uit die 18de Dianstie.

## Ligging, ontdekking en inhoud
Die grafkelder is op 5 Januarie 1908 deur Edward Ayrton ontdek, wat uitgrawings namens Theodore Davis gedoen het. Nadat 'n skag ontdek is, het hulle met uitgrawings begin. Die skag het in een kamer uitgeloop. Die skag en kamer was albei vol puin weens vloede.

thumb|200px|links|'n Goue halsband.
thumb|200px|links|'n Goue oorring van koningin Taoesert (omstreeks 1188-'86&nbsp;v.C.).

Eerste is stukke erdeware en albasterflesse ontdek, waarvan sommige die cartouches van Seti II en Ramses II opgehad het. Latere vondste het ingesluit krale, asook goue en silwerware. 'n Enkele begrafnisbeeldjie van albaster sonder 'n inskrywing is ook ontdek.

Rowers het in antieke tye die grafkelder binnegegaan en die meeste goedere gesteel. Hulle het die opening vir 'n tyd lank oopgelos, en modder en ander puin het ingespoel voordat dit weer behoorlik verseël is. Daar word verder vermoed die grafkelder was dié van 'n prinses van nie ouer as vier jaar nie.

Reeves het voorgestel die vorm van die aanvanklike grafkelder was vierkantig, met 'n enkele steunpilaar, wat kenmerkend was van die grafkelder vir 'n koningin uit die 18de Dinastie. Hy het verder voorgestel dit was bedoel vir die herberafnis van 'n koningin uit die Amarnatydperk, dalk Nefertiti of 'n ander vrou van Achenaten. Die grafkelder is naby KV55 én KV62, wat in die laat 18de Dinastie gebou is. Om KV56 is ook materiaal uit die Amarnatydperk gekry, soos erewerk, 'n stuk hout van 'n kis en 'n fragment van 'n albasterfles.

## Verwysings
## Skakels
* Theban Mapping Project: KV56
Bob van Asperen

**Bob van Asperen** (* 8 Oktober 1947, Amsterdam) is 'n Nederlandse klavesimbel- en Vroeë-Klawerbord-speler sowel as 'n dirigent. Hy het in 1971 aan die Amsterdamse Konservatorium gegradueer waar hy die klavesimbel gestudeer het onder Gustav Leonhardt, en pyporrel onder Albert de Klerk. Sedertdien gee hy gereeld opvoerings in Europa en die res van die wêreld as solis en begeleier/dirigent.

Benewens sy regstreekse opvoerings het hy ook vir verskeie plate-etikette opnames gemaak, insluitende Sony, EMI, Teldec, Virgin en Deutsche Harmonia Mundi. Hy spesialiseer in die klawerbordrepertorium van die 16de tot 18de eeue, soos die musiek vir klavesimbel van Froberger, Bach en Händel. Een van die belangrikste opnameprojekte wat hy onderneem het is die volledige werke vir klawerbord deur C.P.E. Bach en ook die volledige sonates van die Katalaanse komponis Antonio Soler (Astrée, 1992). Verskeie ander projekte is in die pyplyn , terwyl baie van sy opnames verskeie pryse verower het, soos die Preis der Deutschen Schallplattenkritik en die Diapason d'Or.

Bob van Asperen het klasgegee aan die Koninklike Konservatorium van Den Haag en die Amsterdamse Konservatorium. Hy gee vir die afgelope dertig jaar meestersklasse in Europa, die VSA en elders. Benewens sy werk as dosent, het hy bygedra as musikoloog en redakteur van verskeie moderne uitgawes van die werke van J. S. Bach en Jan Pieterszoon Sweelinck, sowel as ander vroeë Nederlandse komponiste.

## Verwysings 
## Eksterne skakels 
* Biografie by die Oxford Index
* Biografie by allmusic.com
* Biografie by Piccola Academia di Montisi
Tarundeep Rai

**Tarundeep Rai** (* 22 Februarie 1984) is 'n Indiese boogskutter. Hy het aan die Olimpiese Somerspele van 2004, 2012 en 2020 deelgeneem.

## Verwysings
Limba Ram

**Limba Ram** (* 30 Januarie 1972) is 'n voormalige Indiese boogskutter. Hy het aan die Olimpiese Somerspele van 1988, 1992 en 1996 deelgeneem.

## Verwysings
Sumangala Sharma

**Sumangala Sharma** (* 30 Desember 1986) is 'n Indiese boogskutter. Sy het aan die Olimpiese Somerspele van 2004 deelgeneem.

## Verwysings
KV48

**KV48** is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 1906 deur Edward R. Ayrton ontdek terwyl hy uitgrawings vir die miljoenêr-sakeman Theodore M. Davis gedoen het. Dit het die mummy van die adellike Amenemipet uit die 18de Dinastie bevat. 

## Ligging en inhoud
Die grafkelder is wes van die dieregrafte KV51 en KV52 geleë, op pad na KV35, die grafkelder van Amenhotep II. Dit bestaan uit 'n grag van sowat 6&nbsp;meter diep, met 'n redelik groot kamer suidwes daarvan. 

Die mure was nie gepleister of glad nie en die vloer was bedek met puin wat kisfragmente, stukke van 'n houtstoel en van erdewerk insluit, asook 'n modderseël met die inskripsie "Amoen hoor goeie lof."

## Verwysings
## Skakels
* Theban Mapping Project: KV48
KV45

**KV45** is 'n grafkelder in die Vallei van die Konings by Thebe, naby die moderne stad Luxor in Egipte. Dit is in 1902 deur Howard Carter, die hoofinspekteur van oudhede, ontdek en verken namens die miljoenêr-sakeman Theodore M. Davis.

Die grafkelder is aanvanklik vir die begrafnis van die adellike Oeserhet van die 18de Dinastie gebruik en is in die 22ste Dinastie herbruik deur ene Merenchons en 'n onbekende vrou. 

Dit is in 1991 en 2005 weer verken deur 'n span onder leiding van Donald P. Ryan.

## Uitleg en inhoud
thumb|150px|links|'n Begrafnisfles van Oeserhet.
Die grafkelder bestaan uit 'n vertikale skag van drie meter diep wat in 'n klein kamer eindig, waarvan 'n derde toe was onder puin. Dit bevat begrafnisoorblyfsels uit die 22ste Dinastie. Die kelder self is "heeltemal verwoes" deur reënwater nadat iemand in die verlede toegang verkry het.

## Herondersoek
In 1991 is die grafkelder weer verken deur 'n span onder leiding van Donald P. Ryan.

Die projek is in 2005 hervat en daar is bevind dat water die grafkelder binnegedring het, waarskynlik van die vloede van 1994. Alle artefakte is na KV21 verskuif om verdere skade te voorkom.

## Verwysings
## Skakels
* Theban Mapping Project: KV45
KV49

**KV49** is 'n grafkelder in die Vallei van die Konings by Thebe, naby die moderne stad Luxor in Egipte. Dit was die eerste van 'n reeks grafkelders wat in 1906 deur Edward R. Ayrton ontdek is terwyl hy uitgrawings vir die Amerikaanse miljoenêr-sakeman Theodore M. Davis gedoen het.

Die grafkelder is nie voltooi nie. Dut is waarskynlik gebruik as stoorplek vir koninklike linne of as 'n mummieherstelkamer in die latere Nuwe Ryk.

## Ligging en ontdekking
Die grafkelder is geleë in 'n syvallei wat na die grafkelder van Amenhotep II, KV35, lei. Ayrton het van oos na wes gewerk. KV49 was die eerste grafkelder wat ontdek is. 

Die ingang was met puin gevul, waaronder verskeie stukke erdewerk met inskripsies, terwyl 'n skets in rooi en swart ink 'n man uitbeeld wat 'n offerande bring aan die vergoddelikte koningin Ahmose-Nefertari.

Die grafkelder is 'n tipiese gangkelder uit die 18de Dinastie, hoewel dit nie voltooi is nie.

## Inhoud
Die enkele kamer het stukke mummiemateriaal bevat, asook fragmente van bergingsvase en 'n potskerf met 'n inskripsie wat praat van "Hai, voorman van werkslui in die Plek van Waarheid". Hy word uitgebeeld terwyl hy offerandes aan die godin Meretseger bring.

Uit lyste linne wat gekry is, lyk dit of die kamer aan die einde van die Nuwe Ryk as stoorplek vir tempellappe of die restourasie van mummies gebruik is.

## Verwysings
## Skakels
* Theban Mapping Project: KV49